สวัสดีคะ พอดีว่าอยากจะสอบถาม เมื่อเดือนธันวาคมวันที่ 5 เป็นประจำเดือนไปแล้ว พอมาวันที่ 9 ธันวาคม ได้กินยาคุมฉุกเฉินแบบ 2 เม็ด ยี่ห้อ "โพสตินอร์ " ไป แล้วพอมาวันที่ 14 ธันวาคม " ประจำเดือน " มาแบบไม่ทันตั้งตัว ไม่มีอาการปวดประจำเดือนก่อนมาด้วย เกิดจากอะไรค่ะ ผิดปกติไหมค่ะ รบกวนช่วยตอบด้วยนะคะ ขอบค่ะ
สวัสดีค่ะ หากประจำเดือนมาวันที่ 5 ธ.ค. แล้ววันที่ 9 ธ.ค. ได้ทานยาคุมฉุกเฉินไป ต่อมาวันที่ 14 ธ.ค. ได้มีเลือดออกมา เลือดดังกล่าวก็น่าจะเกิดจากผลของยาคุมฉุกเฉินได้ ไม่ใช่ประจำเดือน เพราะประจำเดือนเพิ่งมาไปไม่นานค่ะ ทั้งนี้ เลือดที่เกิดจากผลของยาคุมฉุกเฉินไม่ได้อันตรายอะไร อาจมีปริมาณมากหรือน้อยก็ได้สำหรับประจำเดือนจริงๆ นั้น อาจมาในช่วงวเลาเดิม หรืออาจจะมาช้ากว่าปกติก็ได้ค่ะ โดยอาจมาในช่วง 4 สัปดาห์หลังจากที่ได้มีเลือดออกไปหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ